sukhrobnurali/uzbek-legal-corpus huggingface dataset:
YAGONA IJTIMOIY TOʻLOVNI HAMDA DAVLAT IJTIMOIY SUGʻURTASIGA MAJBURIY BADALLAR VA AJRATMALARNI HISOBLASh, TOʻLASh VA TAQSIMLASh TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2011-09-19)

“Normativ-huquqiy hujjatlar toʻgʻrisida”gi Oʻzbekiston Respublikasi Qonunining 23-moddasiga muvofiq Oʻzbekiston Respublikasi Moliya vazirligi, Mehnat va aholini ijtimoiy muhofaza qilish vazirligi, Davlat soliq qoʻmitasi, Markaziy banki qaror qiladi: 1. 2004-yil 25-fevraldagi Oʻzbekiston Respublikasi Moliya vazirligining 35-sonli, Mehnat va aholini ijtimoiy muhofaza qilish vazirligining 74-sonli, Davlat soliq qoʻmitasining 2004-24-sonli va Markaziy bankning 245-V-sonli qarori bilan tasdiqlangan “Yagona ijtimoiy toʻlovni hamda davlat ijtimoiy sugʻurtasiga majburiy badallar va ajratmalarni hisoblash, toʻlash va taqsimlash toʻgʻrisidagi nizom”ning (2004-yil 6-aprel roʻyxat raqami 1333 - Oʻzbekiston Respublikasi Qonun hujjatlari toʻplami, 2004-y., 14-son, 172-modda) 48-bandi “a” kichik bandidagi “budjetga toʻlovlar boʻyicha qarzni hisobga oluvchi schyotlar (6400)” soʻzlari “6520 “Maqsadli davlat jamgʻarmalariga toʻlovlar” schyoti” soʻzlari bilan almashtirilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
ER OSTI BOYLIKLARIDAN FOYDALANGANLIK UChUN SOLIQNI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeks va Oʻzbekston Respublikasi “Davlat soliq xizmati toʻgʻrisida”gi Qonunining 7-moddasiga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 14-yanvardagi 6 va 2002-10-sonli qarori bilan tasdiqlangan Yer ostidan foydalanganlik uchun soliqni hisoblab chiqarish va toʻlash tartibi toʻgʻrisidagi yoʻriqnomada (2002-yil 15-fevral, roʻyxat raqami 1098 — Meʼyoriy hujjatlari axborotnomas, 2002-y., 3-4-son; Oʻzbekiston Respublikasining qonun hujjatlari toʻplami, 2004-yil 5-son 62-bet) 11-bandining “a” kichik bandiga quyidagi mazmundagi xat boshi qoʻshilsin: “Oylik toʻlovlari boʻyicha yer osti boyliklaridan foydalanganlik uchun soliqning kelib tushgan summasi Davlat soliq xizmati organlari tomonidan soliq toʻlovchilarning shaxsiy hisobvaraqlarida bir vaqtda soliqni “Hisoblab yozish” va “Toʻlash” ustunlarida aks ettiriladi. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan paytdan boshlab oʻn kun oʻtgandan keyin kuchga kiradi.
POLSHA RESPUBLIKASIDAGI OʻZBEKISTON RESPUBLIKASINING BOSH KONSULXONASINI POLSHA RESPUBLIKASIDAGI OʻZBEKISTON RESPUBLIKASI ELCHIXONASI ETIB QAYTA TASHKIL ETISH TOʻGʻRISIDA
(resolution, 2004-06-29)

Oʻzbekiston Respublikasi bilan Polsha Respublikasi oʻrtasida siyosiy, savdo-iqtisodiy, harbiy-texnik hamda madaniy-gumanitar sohalardagi hamkorlikning izchil rivojlanishi va kengayishi munosabati bilan Vazirlar Mahkamasi qaror qiladi: 1. Varshava shahridagi Oʻzbekiston Respublikasining Bosh konsulxonasi Polsha Respublikasidagi Oʻzbekiston Respublikasi Elchixonasi etib qayta tashkil etilsin. 2. Polsha Respublikasidagi Oʻzbekiston Respublikasi Elchixonasining 2004-yil uchun shtat jadvali ilovaga muvofiq tasdiqlansin. Elchixona diplomatik tarkib xodimlari soni 3 nafar va maʼmuriy-texnik tarkib xodimlari 1 nafardan iborat etib belgilansin. 3. Oʻzbekiston Respublikasi Tashqi ishlar vazirligi 2004-yilning qolgan davri uchun koʻrsatib oʻtilgan Elchixonaning taʼminotiga xarajatlar smetasini Moliya vazirligi bilan kelishib olsin. 4. Oʻzbekiston Respublikasi Moliya vazirligi 2004-yildan boshlab Elchixonaning joriy xarajatlarini budjetda navbatdagi moliyaviy yilda xorijiy muassasalarni mablagʻ bilan taʼminlashning tasdiqlangan hajmi doirasida moliyalashtirsin. 5. Oʻzbekiston Respublikasi Tashqi ishlar vazirligi bir oy muddatda Elchixonani shtat jadvaliga muvofiq butlash uchun nomzodlar yuzasidan takliflar kiritsin. 6. Oʻzbekiston Respublikasi Vazirlar Mahkamasining 2002-yil 5-dekabrdagi 429-son qarori oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasining Tashqi ishlar vaziri S.S.Safoyev zimmasiga yuklansin.
BIRJA SAVDOLARIDA ShAKARNI SOTISh TARTIBI TOʻQRISIDA VAQTINChALIK NIZOMNI TASDIQLASh HAQIDA
(resolution, 2008-05-29)

Oʻzbekiston Respublikasi Vazirlar Mahkamasining 2004-yil 5-fevraldagi 57-son “Mahsulotlar, xom-ashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi qaroriga muvofiq qaror qilamiz: 1. “Birja savdolarida shakarni sotish tartibi toʻgʻrisida” vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
YOʻLOVChILAR VA YuKLARNI AVTOMOBIL TRANSPORTIDA TAShISh BILAN ShUGʻULLANAYoTGAN YuRIDIK ShAXSLARNING XODIMLARI VA YaKKA TARTIBDAGI TADBIRKORLARGA QOʻYILADIGAN MALAKAVIY TALABLAR TOʻGʻRISIDA NIZOMNI TASDIQLASh HAQIDA
(order, 2006-10-15)

Oʻzbekiston Respublikasi Vazirlar Mahkamasining 2003-yil 21-avgustdagi 360-sonli “Transport sohasidagi faoliyatning ayrim turlarini litsenziyalash toʻgʻrisidagi nizomlarni tasdiqlash haqida”gi qaroriga asosan, avtomobil transportida tashishlarni tashkil etish va boshqarishga javobgar boʻlgan yuridik shaxslar rahbarlarining va xususiy tadbirkorlarning kasb-malakasini aniqlash maqsadida buyuraman: 1. Ilova* qilinayotgan “Yoʻlovchilar va yuklarni avtomobil transportida tashish bilan shugʻullanayotgan yuridik shaxslarning xodimlari va xususiy tadbirkorlarga qoʻyiladigan malakaviy talablar toʻgʻrisida nizom” tasdiqlansin. 2. Ushbu Nizom Oʻzbekiston Respublikasi Adliya vazirligida davlat roʻyxatidan oʻtkazilgan kundan oʻn kun oʻtgandan keyin amalga kiritilsin.
OʻZBEKISTON RESPUBLIKASINING AVSTRIYA RESPUBLIKASIDAGI ELCHIXONASI SHTAT JADVALIGA OʻZGARTIRISHLAR KIRITISH TOʻGʻRISIDA
(resolution, 2004-06-24)

Oʻzbekiston Respublikasi bilan Avstriya Respublikasi oʻrtasidagi savdo-iqtisodiy, harbiy-texnik va madaniy-gumanitar sohalardagi hamkorlik jadal rivojlanayotganligi va kengayayotganligi munosabati bilan, diplomatik missiyalar boshliqlarining teng maqomini saqlash maqsadida Vazirlar Mahkamasi qaror qiladi: 1. Oʻzbekiston Respublikasining Avstriya Respublikasidagi Favqulodda va Muxtor Elchisi lavozimi joriy etilsin. Oʻzbekiston Respublikasining Avstriya Respublikasidagi Elchixonasi maslahatchisi lavozimi tugatilsin. 2. Oʻzbekiston Respublikasining Avstriya Respublikasidagi Elchixonasi shtat jadvali ilovaga muvofiq tasdiqlansin. 3. Oʻzbekiston Respublikasi Moliya vazirligi Elchixonaning joriy sarf-xarajatlarini kiritilgan oʻzgartirishlarni hisobga olgan holda budjetda navbatdagi moliyaviy yilga tasdiqlangan xorijdagi muassasalarni moliyalashtirish miqdori doirasida mablagʻ bilan taʼminlasin. 4. Oʻzbekiston Respublikasi Vazirlar Mahkamasining “Avstriya Respublikasida Oʻzbekiston Respublikasining Elchixonasini ochish toʻgʻrisida” 1994-yil 28-fevraldagi 101-son qarori 1-bandining ikkinchi xatboshi va qarorning 2-bandi oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasining Tashqi ishlar vaziri S.S.Safoyev zimmasiga yuklansin.
RESPUBLIKA TEATR VA TOMOShA MUASSASALARIDA ChIPTALAR BOʻYIChA IShLARNI YURITISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2019-06-04)

Oʻzbekiston Respublikasi Vazirlar Mahkamasining “Toshkent shahrining konsert zallari va saroylarini boshqarish tizimini takomillashtirish toʻgʻrisida”gi 2004-yil 30-yanvardagi 43-son qaroriga (Oʻzbekiston Respublikasi Qonun hujjatlari toʻplami, 2004-y., 4-son, 44-modda) muvofiq, Oʻzbekiston Respublikasi davlat mulkini boshqarish va tadbirkorlikni qoʻllab-quvvatlash davlat qoʻmitasi, Madaniyat ishlari vazirligi, Moliya vazirligi va Markaziy banki qaror qiladi: 1. Oʻzbekiston Respublikasi teatr va tomosha muassasalarida chiptalar boʻyicha ishlarni yuritish tartibi toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
RESPUBLIKA TEATR VA TOMOSHA MUASSASALARI BINOLARINI CHET TASHKILOTLARGA IJARAGA BERISH VA IJARA HAQINI BELGILASH TARTIBI TOʻGʻRISIDA NIZOMNI TASDIQLASH HAQIDA
(resolution, 2025-12-24)

Oʻzbekiston Respublikasi Fuqarolik kodeksi, Oʻzbekiston Respublikasining “Ijara toʻgʻrisida”gi (Oʻzbekiston Respublikasi Oliy Sovetining Axborotnomasi, 1992-y., 1-son, 45-modda, 1993-y., 9-son, 329-modda; Oʻzbekiston Respublikasi Oliy Majlisining Axborotnomasi, 2000-y., 5-6-son, 1289-1290-moddalar), “Xoʻjalik yurituvchi subyektlar faoliyatining shartnomaviy-huquqiy bazasi toʻgʻrisida”gi qonunlari, Oʻzbekiston Respublikasi Vazirlar Mahkamasining “Budjet tashkilotlarini mablagʻ bilan taʼminlash tartibini takomillashtirish toʻgʻrisida”gi 1999-yil 3-sentabrdagi 414-son (Oʻzbekiston Respublikasi Hukumati QT, 1999-y., 9-son, 51-modda) va “Toshkent shahrining konsert zallari va saroylarini boshqarish tizimini takomillashtirish toʻgʻrisida”gi 2004-yil 30-yanvardagi 43-son (Oʻzbekiston Respublikasi Qonun hujjatlari toʻplami, 2004-y., 4-son, 44-modda) qarorlariga muvofiq, Oʻzbekiston Respublikasi davlat mulkini boshqarish va tadbirkorlikni qoʻllab-quvvatlash davlat qoʻmitasi, Madaniyat ishlari vazirligi va Moliya vazirligi qaror qiladi: 1. Respublika teatr va tomosha muassasalari binolarini chet tashkilotlarga ijaraga berish va ijara haqini belgilash tartibi toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Oʻzbekiston Respublikasi banklari oʻrtasida elektron toʻlovlar tizimi boʻyicha hisob-kitoblar yuritish toʻgʻrisidagi nizomga oʻzgartirish va qoʻshimchalar kiritish haqida
(resolution, 2006-02-24)

Oʻzbekiston Respublikasining “Elektron raqamli imzo toʻgʻrisida”gi Qonuni, “Oʻzbekiston Respublikasining Markaziy banki toʻgʻrisida”gi Qonuni 3, 7 va 51-moddalariga muvofiq Oʻzbekiston Respublikasi Markaziy banki Boshqaruvi qaror qiladi: 1. “Oʻzbekiston Respublikasi banklari oʻrtasida elektron toʻlovlar tizimi boʻyicha hisob-kitoblar yuritish toʻgʻrisida”gi nizomga (2001-yil 19-fevral, roʻyxat raqami 1010-son) oʻzgartirishlar va qoʻshimchalar kiritilsin va uning yangi tahriri ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgandan soʻng, 10 kundan keyin kuchga kiritilsin.
BIRJA KOTIROVKALARI (KIMOShDI SAVDOLARI) OʻRTAChA NARXLARINI BELGILASh QOIDALARINI TASDIQLASh TOʻGʻRISIDA
(resolution, 2009-10-24)

Oʻzbekiston Respublikasi Vazirlar Mahkamasining “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi 2004-yil 5-fevraldagi 57-son qaroriga asosan qaror qilamiz: 1. Birja kotirovkalari (kimoshdi savdolari) oʻrtacha narxlarni belgilash toʻgʻrisidagi qoidalar ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan sanadan oʻn kun oʻtgandan keyin kuchga kiradi.
OʻZBEKISTON RESPUBLIKASIDA CHAKANA SAVDO QOIDALARIGA QOʻSHIMCHA KIRITISH TOʻGʻRISIDA
(resolution, 2004-06-16)

Vazirlar Mahkamasi qaror qiladi: Vazirlar Mahkamasining 2003-yil 13-fevraldagi 75-son qarori (Oʻzbekiston Respublikasi QT, 2003-y., 2-son, 15-modda) bilan tasdiqlangan Oʻzbekiston Respublikasida chakana savdo Qoidalarining 60-bandiga quyidagi mazmundagi oʻn birinchi xatboshi qoʻshilsin: “aeroportlarga, temir yoʻl vokzallariga va avtostansiyalarga yondosh hududlarda, jamoat transporti toʻxtash joylarida, shu jumladan metropoliten bekatlari yonida, jamoat joylarida va dam olish joylarida joylashgan koʻchma va turgʻun chakana savdo obyektlaridan”; oʻn birinchi xatboshi tegishli ravishda oʻn ikkinchi xatboshi deb hisoblansin.
Oʻzbekiston oliy taʼlim muassasalari talabalarining “Universiada-2004” sport musobaqalarini tashkil etish toʻgʻrisida
(resolution, 2021-02-22)

Mamlakatimiz oliy taʼlim muassasalari talabalari orasida sogʻlom turmush tarzini qoʻllab-quvvatlash, ularning sport bilan shugʻullanishi uchun jahon andozalariga mos shart-sharoitlarni yaratish, sport musobaqalari orqali yoshlarning oʻz kuch-qudrati va imkoniyatlariga ishonch tuygʻularini hamda ona-Vatanga fidoyilik fazilatlarini tarbiyalash, musobaqalar bilan bogʻliq madaniy-maʼrifiy tadbirlar samarasini oshirish maqsadida Vazirlar Mahkamasi qaror qiladi: 2. “Universiada-2004” sport musobaqalarining yakuniy bosqichiga tayyorgarlik koʻrish va uni oʻtkazish boʻyicha Tashkiliy qoʻmita tarkibi 1-ilovaga hamda sport oʻyinlarini oʻtkazish dasturi 2-ilovaga, uning ochilish va yopilish marosimi ssenariysi 3-ilovaga muvofiq tasdiqlansin. 3. Tashkiliy qoʻmitaga: joriy yilning 28-avgustigacha musobaqalar oʻtadigan sport inshootlarining xalqaro talablar darajasida hozirlanishini va zamonaviy sport anjomlari bilan jihozlanishini hamda tadbirlar oʻtadigan barcha joylarda obodonlashtirish ishlarini taʼminlash; universiada ishtirokchilarining yashash joylarini, oshxona va madaniy tadbirlar oʻtadigan manzillarni talab darajasida tayyorlash vazifasi yuklansin. 4. Oʻzbekiston Respublikasi Madaniyat ishlari vazirligi, Oliy va oʻrta maxsus taʼlim vazirligi, “Oʻzbeknavo” estrada birlashmasi Samarqand viloyati hokimligi bilan birgalikda: “Universiada-2004” sport musobaqalarining tantanali ochilishi va yopilishi marosimlarining yuksak saviyada oʻtishini tashkil etsinlar; 5. Oʻzbekiston Respublikasi Sogʻliqni saqlash vazirligiga musobaqalar ishtirokchilarini tibbiy koʻrikdan oʻtkazishni, musobaqalar davrida tez tibbiy xizmat koʻrsatishni va dam olish, ovqatlanish joylarida sanitariya xavfsizligining talab darajasida boʻlishini taʼminlash topshirilsin. 6. “Oʻzbekiston temir yoʻllari” kompaniyasi Oliy va oʻrta maxsus taʼlim vazirligi buyurtmanomasiga muvofiq musobaqalar ishtirokchilari va ijodiy guruh aʼzolarining yoʻl xarajatlari uchun imtiyozli tarif qoʻllashni nazarda tutsin. 7. Respublika “Vatanparvar” tashkiloti Oʻzbekiston Respublikasi Fanlar akademiyasi, Oliy va oʻrta maxsus taʼlim vazirligi, Toshkent, Samarqand, Sirdaryo, Jizzax viloyatlari hokimliklari, Sogʻliqni saqlash vazirligi va Ichki ishlar vazirligi bilan birgalikda “Quyosh fizikasi” ilmiy-ishlab chiqarish markazida universiada mashʼalasini yoqish va uni Samarqand shahriga yetkazish bilan bogʻliq barcha tashkiliy-xavfsizlik tadbirlarini amalga oshirsinlar. 8. Oʻzbekiston Respublikasi Ichki ishlar vazirligi tegishli vakolatli tashkilotlar bilan birgalikda “Universiada-2004” musobaqalari davomida tadbirlar oʻtadigan joylarda jamoat va transport harakati xavfsizligini taʼminlasin. 9. Oʻzbekiston Milliy axborot agentligiga, Oʻzbekiston Teleradiokompaniyasi va boshqa ommaviy axborot vositalariga “Universiada-2004” musobaqalariga tayyorgarlik koʻrish va uni oʻtkazish jarayonini keng yoritish tavsiya etilsin. 10. Mazkur qarorning bajarilishini nazorat qilish Oʻzbekiston Respublikasining Bosh vaziri Sh. Mirziyoyev zimmasiga yuklansin.
MONOPOL MAHSULOTLAR, XOM AShYo VA MATERIALLARNI BIRJA VA KIMOShDI SAVDOLARIGA QOʻYILIShINI NAZORAT VA MONITORING QILISh TOʻGʻRISIDAGI NIZOMNI TASDIQLASh HAQIDA
(resolution, 2010-08-05)

Oʻzbekiston Respublikasi Vazirlar Mahkamasining 2004-yil 5-fevraldagi 57-sonli “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi qarori va Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi toʻgʻrisidagi nizomga muvofiq qaror qiladi: 1. Ilova* qilinayotgan Monopol mahsulotlar, xomashyo va materiallarni birja va kimoshdi savdolariga qoʻyilishini nazorat va monitoring qilish toʻgʻrisidagi nizom tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Mahsulot taqsimotiga oid bitim shartlarida Oʻzbekiston Respublikasining Qandim guruhi, Xauzak, Shadi konlarini ochish va Ustyurt mintaqasida geologiya-qidiruv ishlarini oʻtkazish toʻgʻrisida
(resolution, 2004-06-11)

Qandim guruhi, Xauzak va Shodi gaz-kondensati konlarini oʻzlashtirish uchun toʻgʻridan-toʻgʻri xorijiy investitsiyalar va maxsus ilgʻor texnologiyalarni jalb etish hisobiga uglevodorod xomashyosini qazib chiqarish va eksport qilishni koʻpaytirish maqsadida Vazirlar Mahkamasi qaror qiladi: 1. Quyidagilar: “LUKOYL” neft kompaniyasi” ochiq aksiyadorlik jamiyati (Rossiya) va “Oʻzbekneftgaz” milliy xolding kompaniyasi tomonidan yuridik shaxs tashkil etmasdan investorlar konsorsiumi tashkil etilgani (keyingi oʻrinlarda — investor); loyihaning texnik-iqtisodiy asoslari ishlab chiqilgani, Qandim guruhi konlari, Xauzak, Shadi va Qoʻngʻiroq uchastkalari boʻyicha Mahsulot taqsimotiga oid bitim loyihasi tayyorlangani va kelishilgani (Mahsulot taqsimotiga oid bitim); Yer qaʼridan foydalanish shart-sharoitlarini ishlab chiqish va mahsulot taqsimoti toʻgʻrisidagi bitimlar loyihalarini koʻrib chiqish boʻyicha maxsus Davlat komissiyasi tomonidan mahsulot taqsimoti toʻgʻrisidagi bitimning asosiy texnik-iqtisodiy parametrlari va matni maʼqullangani maʼlumot uchun qabul qilinsin. 2. Oʻzbekiston Respublikasi va investor oʻrtasidagi Mahsulot taqsimoti toʻgʻrisidagi bitim maʼqullansin. Oʻzbekiston Respublikasi Bosh vaziri oʻrinbosari U.T. Sultonovga Oʻzbekiston Respublikasi va “Oʻzbekneftgaz” MXK raisi A.A. Azizovga “Oʻzbekneftgaz” MXK nomidan Mahsulot taqsimotiga oid bitimni imzolash vakolati berilsin. 3. Oʻzbekiston Respublikasi Iqtisodiyot vazirligi Mahsulot taqsimotiga oid bitim shartlarini amalga oshirishda vakolatli organ etib belgilansin. 4. Belgilansinki, Oʻzbekiston Respublikasi va investor oʻrtasida Mahsulot taqsimotiga oid bitim imzolanganidan keyin Oʻzbekiston Respublikasining biron-bir qonunchilik hujjatlariga oʻzgartirish yoki qoʻshimchalar kiritilganida (ishlarning xavfsiz bajarilishi (norma va qoidalar), yer qaʼrilarini saqlash, aholi va atrof-muhit xavfsizligi bundan mustasno), agar bunday holatlar operatorning faoliyatiga salbiy taʼsir koʻrsatsa, operatorga nisbatan Bitim imzolangan sanada amalda boʻlgan qonunchilik normalari qoʻllaniladi. 5. Yer qaʼridan foydalanish shart-sharoitlarini ishlab chiqish va mahsulot taqsimoti toʻgʻrisidagi bitimlar loyihalarini koʻrib chiqish boʻyicha maxsus Davlat komissiyasi Oʻzbekiston Respublikasining “Mahsulot taqsimotiga oid bitimlar toʻgʻrisida”gi Qonuniga muvofiq, oʻrnatilgan tartibda investorga yer qaʼri uchastkalaridan foydalanish huquqini beruvchi litsenziyani 1-ilovadagi shaklda bersin. 9. “Oʻzbekneftgaz” MXK, Oʻzbekiston Respublikasi Iqtisodiyot vazirligi Moliya vazirligi, Adliya vazirligi hamda boshqa vazirlik va idoralar bilan birga mazkur Mahsulot taqsimotiga oid bitimni amalga oshirish tartibi va mexanizmlari toʻgʻrisidagi Vazirlar Mahkamasi qarori loyihasini bir oylik muddatda kiritsin. 10. Mazkur qarorning bajarilishini nazorat qilish Oʻzbekiston Respublikasi Bosh vaziri oʻrinbosari U.T. Sultanov zimmasiga yuklansin.
KIMOShDI SAVDOLARIDA PAXTA ShROTI (KUNJARA)NI VA PAXTA ChIGITI ShELUXASINI SOTISh TARTIBI TOʻGʻRISIDAGI VAQTINChALIK NIZOMNI TASDIQLASh HAQIDA
(resolution, 2006-10-05)

Oʻzbekiston Respublikasi Vazirlar Mahkamasining 2004-yil 5-fevraldagi “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi 57-son qaroriga muvofiq qaror qilamiz: 1. “Kimoshdi savdolarida paxta shroti (kunjara)ni va paxta chigiti sheluxasini sotish tartibi toʻgʻrisida”gi vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH TOʻGʻRISIDA
(resolution, 2021-02-22)

Oʻzbekiston Respublikasi Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga ilovaga muvofiq oʻzgartirishlar kiritilsin. 1. Vazirlar Mahkamasining “Oʻzbekiston Respublikasi telekommunikatsiya tarmogʻini rivojlantirish (II bosqich) uchun Yaponiya xorijiy iqtisodiy hamkorlik jamgʻarmasining imtiyozli kreditiga xizmat koʻrsatish chora-tadbirlari toʻgʻrisida” 1999-yil 6-iyuldagi 331-son qarorining 7-bandi quyidagi tahrirda bayon qilinsin: “7. Belgilansinki, Yaponiya xorijiy iqtisodiy hamkorlik jamgʻarmasi imtiyozli kreditiga xizmat koʻrsatish va uni uzish hamda undan foydalanganlik uchun foizlar bilan bogʻliq 1-ilovaga muvofiq sarf-xarajatlar, shuningdek Kredit bitimi boʻyicha beriladigan qarz hajmidan oshadigan har qanday moliyaviy xarajatlar: “Oʻzbektelekom” aksiyadorlik kompaniyasining telekommunikatsiyalar korxonalari tomonidan ularning oʻz mablagʻlari hisobiga; Radioaloqa, radioeshittirish va televideniye markazi tomonidan oʻz mablagʻlari hisobiga, shu jumladan “Oʻzteleradio” kompaniyasiga ajratiladigan maqsadli budjet mablagʻlari hisobiga, koʻrsatib oʻtilgan xarajatlar “Oʻzteleradio” kompaniyasi uchun aloqa xizmatlari tariflariga kiritilmasdan amalga oshiriladi”.
DAVLAT EHTIYOJLARI UChUN XARID QILINADIGAN QIShLOQ XOʻJALIK MAHSULOTLARINING HISOB-KITOB JAMGʻARMASI TOMONIDAN AJRATILGAN MABLAGʻLARNI QAYTARISh UChUN GʻALLA, UN VA ShOLI SOTIShDAN TUShAYOTGAN MABLAGʻLARNI AKKUMULATSIYA QILISh TARTIBIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2006-10-15)

Gʻalla, un va sholi sotishdan tushayotgan mablagʻlarni akkumulatsiya qilish mexanizmini takomillashtirish maqsadida qaror qilamiz: 1. Oʻzbekiston Respublikasi Moliya vazirligi va Markaziy banki tomonidan 1999-yil 8-fevraldagi 10-01, 111-V-son bilan tasdiqlangan “Davlat ehtiyojlar uchun xarid qilinadigan gʻalla va guruch-sholiga Jamgʻarma tomonidan avans berish va hisob-kitob qilish uchun ajratiladigan mablagʻlarni qaytarish uchun don mahsulotlari korxonalarining gʻalla, un va guruch-sholini sotishdan tushayotgan mablagʻlarini akkumulatsiya qilish tartibi”ga (1999-yil 8-fevral, roʻyxat raqami 653-son) oʻzgartirish va qoʻshimchalar ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida roʻyxatdan oʻtgan kundan boshlab oʻn kundan soʻng kuchga kiradi.
KIMOShDI SAVDOLARIDA TOZALANGAN MIS, METALL RUX VA IKKILAMChI ALYuMINIYNI SOTISh TARTIBI TOʻGʻRISIDAGI VAQTINChALIK NIZOMNI TASDIQLASh HAQIDA
(resolution, 2007-11-09)

Oʻzbekiston Respublikasi Vazirlar Mahkamasining 2004-yil 5-fevraldagi “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi 57-son qaroriga muvofiq qaror qilamiz: 1. Kimoshdi savdolarida tozalangan mis, metall rux va ikkilamchi alyuminiyni sotish tartibi toʻgʻrisidagi vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.